En akutbil, hurtig responsenhed (forkortet HRE) eller paramedicinerenhed er en præhospital støtteenhed i form af et køretøj, der rykker ud og yder hjælp til alvorligt nødlidende personer. Modsat en ambulance transporterer en akutbil ikke patienten til et sygehus eller et hospital. Det varierer, om køretøjet bemandes med en behandler alene eller, om der også medbringes en specialuddannet chauffør, der så også kan assistere ude på ankomststedet. 
